stanford-oval/wikipedia huggingface dataset:
Imandra (yhtye)
Ensimmäinen albumi

Jo 1970-luvulla laulajana ja muusikkona aloittanut Mikä Leppänen työskenteli 1990-luvulta alkaen hallintotehtävissä Tampere-talossa, ja aktiivinen muusikonura jäi vähemmälle. Seuraavalla vuosikymmenellä Leppänen joutui kuitenkin jäämään sairauseläkkeelle vakavan mielialahäiriön vuoksi. Toipilaana hän luki runoutta ja vähitellen alkoi syntyä myös musiikkia. Tältä pohjalta kehkeytyi studioprojektina uusi yhtye Imandra, jolta on ilmestynyt kaksi albumia. Leppänen kutsui mukaan kokeneita muusikkoystäviään, joihin oli uransa aikana tutustunut.
Imandran ensimmäinen albumi Imandra – Mika Leppäsen lauluja julkaistiin vuonna 2009 ja sillä soittavat lyömäsoittaja Ippe Kätkä, kitaristit Ila Loueranta ja Jari Yliaho, basisti Juuso Nordlund, harmonikansoittajat Kimmo Pohjonen ja Mikko Kangasjärvi, trumpetisti Aki Välimäki, kosketinsoittaja Arto Piispanen ja taustalaulaja Juha Junttu. Leppänen itse laulaa sekä soittaa kosketinsoittimia ja mandoliinia. Juuso Nordlund äänitti levyn analogisesti Studio JJ:ssä.
Mika Leppänen on säveltänyt levyn kaikki kappaleet ja sovittanut ne Ippe Kätkän kanssa. Musiikki on suurimmaksi osaksi instrumentaalista, mutta kolme kappaletta on sävelletty V.A. Koskenniemen runoihin. Leppänen on kertonut, että sairausaikana häntä kosketti erityisesti Koskenniemen runo Ystävien piiri pienentyy, joka on mukana levyllä.
Levy sai myönteisen vastaanoton. Esimerkiksi Aamulehdessä musiikkia kuvailtiin näin: "V.A. Koskenniemen teksteihin tehdyt sävellykset ovat laulelmallisia, instrumentaaliesitykset hienovaraisen mietteliäitä ja siellä täällä tulee vastaan kansanmusiikkivaikutteita."
Kadonnutta aikaa

Imandran toinen albumi Kadonnutta aikaa ilmestyi vuonna 2016. Kokoonpano oli pitkälti sama kuin debyytilläkin: Mika Leppänen, Ippe Kätkä, Juuso Nordlund, Arto Piispanen, Jari Yliaho ja Aki Välimäki. Vierailijoina mukana olivat lisäksi laulaja Pike Kontkanen, kontrabasisti Juha Mononen ja saksofonisti Masa Orpana.
Kaikki sävellykset ovat jälleen Mika Leppäsen tekemiä. Kappaleista puolet on instrumentaaleja. Sanoitukset on löydetty runoilijoiden tuotannosta: V.A. Koskenniemeltä on valittu kolme runoa ja Timo K. Mukalta, Kari Auviselta ja Ilpo Kaarnalta yksi kultakin.
Kadonnutta aikaa sai edeltäjäänsä enemmän huomiota, ja arvostelut olivat varsin hyviä. Soundi antoi levylle 4/5 tähteä ja Salon Seudun Sanomat valitsi albumin Viikon levyksi. Kolme tähteä viidestä antoivat arvioissaan Keskisuomalainen  ja Aamulehti. Soundin Juha Seitz kuvaili Imandran musiikkia seuraavasti: "Mandoliinitaituri Mika Leppäsen luotsaama Imandra-yhtye veisti toisesta albumistaan lempeän kokeellisen hybridin, joka limittää laulelmallisuutta sekä kotimaisen 1970-lukulaisen progressiivisen rockin pehmeitä elementtejä."
Sinua ajattelen

Vuoden 2019 alussa Imandralta julkaistiin pelkästään digimuodossa kolmen kappaleen EP Sinua ajattelen. Mika Leppänen on säveltänyt ja sanoittanut kaikki kappaleet. Toisena laulajana on Pike Kontkanen, kosketinsoittajana Arto Piispanen, kitaristina Jari Yliaho ja basistina Juuso Nordlund. Kappaleesta Sanomatta sanaakaan - Hylätyn miehen blues on julkaistu Petri Nuutisen valokuviin pohjautuva video.
Kanteletar

Toukokuussa 2021 julkaistu albumi Kanteletar perustuu nimensä mukaisesti kansanrunokokoelma  Kantelettaren teksteihin. Elias Lönnrot julkaisi teoksen vuonna 1840. Sävellykset ovat Mika Leppäsen.
Yhtyeen kokoonpano on pysynyt lähes ennallaan, mutta rumpali Ippe Kätkä soittaa nyt vain päätöskappaleella Tehkäme iloinen ilta, joka pohjautuu vuonna 2015 äänitettyyn studiojamiin. Uutena rumpalina levyllä toimii useista roots-henkisistä yhtyeistä tuttu Ville Lehtovaara . Kosketinsoittimissa on Arto Piispanen, kitarassa Jari Yliaho ja bassossa Juuso Nordlund, joka vastaa myös äänityksestä ja tuotannosta. Mika Leppänen keskittyy tällä kertaa vain laulamiseen.
Levyn vierailijoista saksofonisti Masa Orpana on aiemmiltakin Imandran levyiltä tuttu. Aivan uutta väriä yhtyeen sointiin tuo kolmella kappaleella jouhikkoa soittava Pekko Käppi.
Muuta

Yhtyeen nimi Imandra tarkoittaa virtaavaa vettä, mutta Mika Leppäsen mukaan sillä ei ole sen syvällisempää merkitystä.
Diskografia

2009: Imandra: Imandra – Mika Leppäsen lauluja (CD Alba Records)
2016: Imandra: Kadonnutta aikaa (CD Alba Records)
2019: Imandra: Sinua ajattelen (Digijulkaisu Alba Records)
2021: Imandra: Kanteletar (CD Alba Records)
Lokki-lava

Lokki-lava.
Lokki-lava on Porin Kirjurinluodossa sijaitseva konserttilava. Se rakennettiin Pori Jazz -festivaalin käyttöön. Nimensä lava on saanut linnun siipiä muistuttavasta kattorakenteestaan. Porilaisen arkkitehti Michael Kuttnerin suunnitteleman lavan vihkiäiset olivat 12.7.1989. . Samalla paikalla oli 70-luvulla rakennettu lava, jossa Jazzjuhlien alkuvuosien konsertit pidettiin.
Lava toimi Pori Jazzin pääesiintymispaikkana aina 2000-luvun alkuun saakka, jonka jälkeen sen korvasi pääareenana vuonna 2001 valmistunut Kirjurinluoto Arena. Lavan yleisöennätys tehtiin vuonna 1998, kun muun muassa Phil Collinsia saapui kuuntelemaan yli 25 000 ihmistä.
Vuonna 2010 Lokki-lava kunnostettiin perusteellisesti. Nykyään lavalla järjestetään useita konserttitapahtumia vuosittain. Sitä käyttävät muun muassa Pori Jazz Kids Festival -lastenmusiikkitapahtuma sekä Porispere -rockfestivaali. Lava toimii myös Jazztapahtuman ns. kakkoslavana.
Aiheesta lisää

Porin Seudun Matkailu Oy
Southeasen rautatieasema

Southeasen rautatieasema on rautatieasema Southeasen kylässä East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.
Asema avattiin 1. syyskuuta 1906 nimellä Southease and Rodmell Halt. Nykyiseen muotoonsa nimi lyheni 12. toukokuuta 1980. Asemaa käytti 20 662 matkustajaa kaudella 2014–2015.
Lokki (kappale)

”Lokki” on alun perin venäläinen valssi, jonka sävel on vanha venäläinen kansansävelmä. Suomenkieliset sanat siihen on tehnyt opetusneuvos Antti Henttonen ja ne alkavat sanoin ”On hiljainen aaltojen keinunta tää...”. Suomessa kappaleesta teki kuuluisan Arja Havakan vuoden 1995 levytyksen lisäksi Mauno Kuusisto.
Suomeksi levyttäneitä

Mauno Kuusisto
Maritta
Juhani Halmetoja
Eila Torvela
Reijo Salminen
Kristiina Mäki
Antti Vanninen
Arja Havakka
Sinikka Anttila
Joensuun laulupelimannit
Kristian Markkanen
Hyvinkään aluesairaalan kuoro
Oiva Kaltiokumpu
Matti ja Teppo
Linjat J ja Z (New Yorkin metro)

| Nassau Street Local/Express>   |
| --- | --- |

Perustiedot
Järjestelmä:  New Yorkin metro
Reitti:  Broad Street (arkisin) tai Chambers Street (viikonloppuisin)–Jamaica Center
Tekniset tiedot
Asemia:  30 (Linja J) 21 (Linja Z)
Varikko:  East New York
Linjan J R42-metrojuna Broad Streetin asemalla
Linjan Z R42-metrojuna Broadway Junctionin asemalla
Linjat J ja Z ovat New Yorkin metron linjoja. Linjat on merkitty ruskealla opasteisiin, karttoihin ja linjaopasteisiin.  Ne kulkevat samalla reitillä, mutta pikavuorot on merkitty Z-kirjaimella ja paikallisvuorot J-kirjaimella.
Asemat > Linja J

| --- | --- |
Aseman nimi: Vaihtomahdollisuudet
Broad Street: 
Fulton Street: 2, 3, 4, 5, A, C, N, R
Chambers Street: 4, 5, 6, <6>
Canal Street: 4, 6, <6>, N, Q, R
Bowery: 
Essex Street: F, M
Marcy Avenue: M
Hewes Street: M
Lorimer Street: M
Flushing Avenue: M
Myrtle Avenue: M
Kosciuszko Street: 
Gates Avenue: 
Halsey Street: 
Chauncey Street: 
Broudway Junction: A, C, L
Alabama Avenue: 
Van Siclen Avenue: 
Cleveland Street: 
Norwood Avenue: 
Crescent Street: 
Cypress Hills: 
75th Street – Elderts Lane: 
85th Street – Forest Parkway: 
Woodhaven Boulevard: 
104th Street: 
111th Street: 
121st Street: 
Sutphin Boulevard – Archer Avenue – JFK Airport: E
Jamaica Center – Parsons / Archer: E
Asemat > Linja Z

| --- | --- |
Aseman nimi: Vaihtomahdollisuudet
Broad Street: 
Fulton Street: 2, 3, 4, 5, A, C, N, R
Chambers Street: 4, 5, 6, <6>
Canal Street: 4, 6, <6>, N, Q, R
Bowery: 
Essex Street: F, M
Marcy Avenue: M
Myrtle Avenue: M
Gates Avenue: 
Chauncey Street: 
Broudway Junction: A, C, L
Alabama Avenue: 
Van Siclen Avenue: 
Norwood Avenue: 
Crescent Street: 
75th Street – Elderts Lane: 
Woodhaven Boulevard: 
104th Street: 
121st Street: 
Sutphin Boulevard – Archer Avenue – JFK Airport: E
Jamaica Center – Parsons / Archer: E
Aiheesta muualla

Kuvia tai muita tiedostoja aiheesta Linjat J ja Z (New Yorkin metro) Wikimedia Commonsissa
New Yorkin metro
| --- | --- |
Linjat:  ····· · ···· ····· ······
Suunnitellut metrolinjat:  
Metrojunat:  R32 • R38 • R42 • R44 • R46 • R68 • R68A • R143 • R160 • R62 • R62A • R142 • R142A
Luettelot:  Luettelo New Yorkin metron linjoista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:J/Z (New York City Subway service)
Käännös suomeksi
Skibet skal sejle i nat

| Skibet skal sejle i nat |
| --- | --- |

Kappaleen tiedot
Esittäjä(t):  Birthe Wilke & Gustav Winckler
Säveltäjä(t):  Erik Fiehn
Sanoittaja(t):  Eric Franssen
Euroviisutiedot
Vuosi:  1957
Maa:  Tanska
Kieli:  tanska
Sijoitus:  3.
Pisteet:  10
Sanat:  sanoitus
Skibet skal sejle i nat (suom. Laiva lähtee tänä iltana) on Birthe Wilken ja Gustav Wincklerin esittämä kappale, jolla he edustivat Tanskaa vuoden 1957 Eurovision laulukilpailussa Länsi-Saksan Frankfurt am Mainissa.
Kappaleen esitys Euroviisuissa nostatti kohun, koska se sisälsi esiintyjien 11 sekuntia kestävään suudelman. Erityisesti konservatiivisissa katolisissa maissa tempausta pidettiin asiattomana ja televisioitavaan laulukilpailuun sopimattomana.
Kappale sijoittui Euroviisuissa kolmanneksi kymmenellä pisteellä.
Hannu Hovi ja Maynie Sirén levyttivät vuonna 1958 kappaleesta suomenkielisen version Laivani lähdössä on, jonka sanat oli tehnyt Ensio Kosta.
Starsky & Hutch (elokuva)

| Starsky & Hutch |
| --- | --- |

Ohjaaja:  Todd Phillips
Käsikirjoittaja:   Scot Armstrong  John O'Brien  Todd Phillips 
Tuottaja:   Akiva Goldsman  Stuart Cornfield  William Blinn 
Säveltäjä:  Theodore Shapiro
Kuvaaja:  Barry Peterson
Leikkaaja:  Leslie Jones
Pukusuunnittelija:  Louise Mingenbach
Pääosat:   Ben Stiller  Owen Wilson  Vince Vaughn 
Valmistustiedot
Valmistusmaa:  Yhdysvallat
Tuotantoyhtiö:   Warner Bros.  Dimension Films 
Levittäjä:  Warner Bros. Netflix Fandango at Home (käännä suomeksi)
Ensi-ilta:  2004
Kesto:  101 min
Alkuperäiskieli:  englanti
Budjetti:  60 000 000 $
Tuotto:  170 268 750 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Starsky & Hutch on Todd Phillipsin ohjaama yhdysvaltalainen komedia/toimintaelokuva vuodelta 2004. Elokuvan päärooleissa esiintyvät Ben Stiller David Starskyna ja Owen Wilson Ken ”Hutch” Hutchinsonina. Elokuva perustuu Starsky ja Hutch -televisiosarjaan. Neljä ”Frat Packin”selvennä jäsentä esiintyvät tässä elokuvassa; Wilson, Stiller, Vaughn ja Ferrell.
Näyttelijät

| 0 | 1 | 2 |
| --- | --- | --- |
|  Ben Stiller  | … |  David Starsky   |
|  Owen Wilson  | … |  Ken Hutchinson   |
|  Snoop Dogg  | … |  Huggy Bear   |
|  Fred Williamson  | … |  Doby   |
|  Vince Vaughn  | … |  Reese Feldman   |
|  Jason Bateman  | … |  Kevin   |
|  Juliette Lewis  | … |  Kitty   |
|  Amy Smart  | … |  Holly   |
|  Carmen Electra  | … |  Staci   |
|  Chris Penn  | … |  Manetti   |
|  Molly Sims  | … |  Mrs. Feldman   |
|  Paul Michael Glaser  | … |  Alkuperäinen Starsky   |
|  David Soul  | … |  Alkuperäinen Hutch   |
|  Patton Oswalt  | … |  DJ   |
|  Brande Roderick  | … |  Heather   |
|  Will Ferrell  | … |  Big Earl   |
Arvioita

Turun Sanomien Päivi Valotien mukaan poliisihupailu ammentaa buddy-komedioiden perusasetelmasta, eripuraisen työparin toistuvista yhteentörmäyksistä ja väärinkäsityksistä. Se on hänestä tyhjäpäistä popcorniviihdettä, jonka anti jää laihaksi. Alkuperäissarjan kovaksikeitetyt hahmot ovat nyt epäonnisia toheloita, joista yritetään tehdä entistä naurettavampia homoeroottisilla vihjailuilla.
Aiheesta muualla

Starsky & Hutch Internet Movie Databasessa (englanniksi)
Stiller (televisio-ohjelma)

| Stiller |
| --- | --- |
Kestoaika:  60 minuuttia
Pääosissa:  Ruben Stiller
Alkuperämaa:   Suomi
Verkko:  Nelonen
Esitetty:  1. tammikuuta 1998 – 28. huhtikuuta 2001
Tunnuskappale:  Bomb the Bass: Bug Powder Dust
Tuotanto
Tuotantoyhtiö(t):  Moskito Television
Aiheesta muualla
IMDb 
Stiller oli Ruben Stillerin juontama televisio-ohjelma, jota esitettiin Nelosella vuosina 1998–2001. Ohjelmassa Ruben Stiller kommentoi ajankohtaisia asioita ja haastatteli julkisuuden henkilöitä. Stillerin päätyttyä Ruben Stiller ryhtyi juontamaan R-Studio-ohjelmaa.
Stillwater

Stillwater voi viitata seuraaviin asioihin:
Stillwater, kaupunki Minnesotassa
Stillwater, kunta New Yorkissa
Stillwater, kylä New Yorkissa, Stillwaterin kunnassa
Stillwater, kaupunki Oklahomassa
Stillwater Township, kunta New Jerseyssä
Stillwater, kylä Aucklandin alueella, Uudessa-Seelannissa
Stillwater, kaupunki West Coastin alueella, Uudessa-Seelannissa
Stillwater on useamman joen nimi, katso Stillwater (joki)
Stillwater, yhdysvaltalainen rockyhtye
Stillwater, Tom McCarthyn ohjaama yhdysvaltalainen elokuva vuodelta 2021
Sibanye-Stillwater, eteläafrikkalainen kaivosyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stillwater”, voi hakea sivunnimihaulla, laajalla sivunnimihaulla tai tekstihaulla.
Sir Lucious Left Foot: The Son of Chico Dusty

| Sir Lucious Left Foot: The Son of Chico Dusty Big Boi |
| --- | --- | --- |

Studioalbumin tiedot
 Äänitetty : 2007–2010
 Julkaistu: 5. heinäkuuta 2010
 Tuottaja(t): mm. L. A. Reid ja Big Boi (vastaavat), André 3000, DJ Cutmaster Swiff, Lil Jon, Organized Noize
 Tyylilaji: hip hop
 Kesto: 57.05
 Levy-yhtiö: Purple Ribbon, Def Jam
Listasijoitukset
  Billboard 200: 3.
Big Boin muut julkaisut
|   | Sir Lucious Left Foot: The Son of Chico Dusty 2010 | Vicious Lies and Dangerous Rumors 2012 |
Sir Lucious Left Foot: The Son of Chico Dusty on rap-artisti Big Boin ensimmäinen sooloalbumi, joka julkaistiin 5. heinäkuuta 2010.
Sir Lucious Left Foot: The Son of Chico Dustyn julkaisu venyi muun muassa Big Boin aikaisemman levy-yhtiön kanssa käydyn kiistan vuoksi. Hänen edellinen varsinainen studioalbuminsa oli OutKastin vuonna 2006 julkaistu Idlewild. Albumi nousi parhimmillaan Billboard 200 -listan kolmanneksi ja pysyi listalla 13 viikkoa. Se myi Yhdysvalloissa julkaisustaan ensimmäisen kahden kuukauden aikana noin 175 000 kappaletta. Albumilta julkaistiin kaksi singleä: Shutterbugg ja Follow Us. Kriitikot pitivät albumia arvioissaan pääosin erinomaisena.
Kappaleet

Feel Me (Intro) – 1.28
Daddy Fat Sax – 2.36
Turns Me On – 3.29 (feat. Sleepy Brown ja Joi)
Follow Us – 3.35 (feat. Vonnegutt)
Shutterbugg – 3.35 (feat. Cutty)
General Patton – 3.12 (feat. Big Rube)
Tangerine – 4.14 (feat. T.I. ja Khujo Goodie)
You Ain't No DJ – 5.31 (feat. Yelawolf)
Hustle Blood – 4.00 (feat. Jamie Foxx)
Be Still – 5.10 (feat. Janelle Monáe)
Fo Yo Sorrows – 3.42 (feat. George Clinton, Too Short ja Sam Chris)
Night Night – 3.45 (feat. B.o.B ja Joi)
Shine Blockas – 3.45 (feat. Gucci Mane)
The Train, Pt. 2 (Sir Lucious Left Foot Saves the Day) – 5.20 (feat. Sam Chris)
Back Up Plan – 3.43
Arvostelut

Pitchfork: 9,2/10
Rolling Stone:
Soundi:
Aiheesta muualla

Sir Lucious Left Foot: The Son of Chico Dusty discogs.com -sivustolla
OutKast
| --- | --- |
Studioalbumit:   Southernplayalisticadillacmuzik  ATLiens  Aquemini  Stankonia  Speakerboxxx/The Love Below  Idlewild 
Muut albumit:   Big Boi and Dre Present... Outkast  Sir Lucious Left Foot: The Son of Chico Dusty  Vicious Lies and Dangerous Rumors 
Singlet:   "Player's Ball"  "Southernplayalisticadillacmuzik"  "Git Up, Git Out"  "Elevators (Me & You)"  "ATLiens"  "Jazzy Belle"  "Rosa Parks"  "Skew It on the Bar-B"  "Da Art of Storytellin' (Pt. 1)"  "B.O.B"  "Ms. Jackson"  "So Fresh, So Clean"  "The Whole World"  "Land of a Million Drums"  "Hey Ya!"  "The Way You Move"  "Roses"  "Ghetto Musick / Prototype"  "Mighty O"  "Morris Brown"  "Idlewild Blue (Don'tchu Worry 'Bout Me)"  "Hollywood Divorce"  "The Train" 
Muuta:   Diskografia  Dungeon Family  Idlewild (elokuva) 
Big Boi kiertueella marraskuussa 2010.
Southeast Financial Center

| Southeast Financial Center |
| --- | --- |
 Southeast Financial Center kesäkuussa 2016.
Tiedot
Sijainti:  200 South Biscayne Boulevard, Miami, Florida, Yhdysvallat
Rakennettu:  1981–1984
Käyttötarkoitus:  toimisto
Tila:  valmis
Yritykset
Arkkitehti:  Skidmore, Owings and Merrill
Urakoitsija:  Gerald D Hines Interests
Tekniset tiedot
Kerroksia:  55
Korkeus
Kattokorkeus:  232,8 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Southeast Financial Center on Miamissa Yhdysvalloissa sijaitseva 233 metriä korkea, 55-kerroksinen toimistokäyttöön tarkoitettu pilvenpiirtäjä. Tornin rakentaminen aloitettiin vuonna 1981, ja se valmistui 1984. Rakennuksen päärakenne muodostuu komposiittimateriaaleista. Se on saanut energiaystävällisyydestään kultaisen LEED-sertifikaatin. Rakennuksen on suunnitellut yhdysvaltalainen arkkitehtitoimisto Skidmore, Owings and Merrill.
Aiheesta muualla

Viralliset kotisivut (englanniksi)
Southeast Fairbanksin väestönlaskenta-alue

Southeast Fairbanksin väestönlaskenta-alue (engl. Southeast Fairbanks Census Area) on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 6 808 vuonna 2020.  Väestönlaskenta-alueen suurin asutuskeskus on Deltana. Väestönlaskenta-alue on perustettu 1980.
Aiheesta muualla

Kuvia tai muita tiedostoja aiheesta Southeast Fairbanksin väestönlaskenta-alue Wikimedia Commonsissa
Social Security Act of 1965

Valokuva allekirjoitustapahtumasta. Pöydän ääressä istuu myös aiempi presidentti Harry S. Truman.
Social Security Act of 1965 eli laki valtion rahoittamasta vanhusten sairausvakuutuksesta (tunnetaan myös nimillä Social Security Amendments of 1965, Medicare and Medicaid Act ja Medicare-laki) on Yhdysvaltain liittovaltion laki, jonka presidentti Lyndon B. Johnson allekirjoitti 30. heinäkuuta 1965. Lain nojalla kaikilla oli Yhdysvalloissa oikeus 60 päivän sairaalahoitoon vain 40 dollarin kokonaismaksusta ja 30 päivän jatkohoitoon vain 10 dollarin päivämaksusta. Lisäksi lailla perustettiin Medicare- ja Medicaid-nimiset terveysohjelmat.
Lokki (Mauno Kuusiston albumi)

| 20 suosikkia – Lokki Mauno Kuusisto |
| --- | --- | --- |

Kokoelmalevyn tiedot
 Julkaistu: 1995
 Tyylilaji: iskelmä
 Levy-yhtiö: Fazer Records/Warner Music Finland
Mauno Kuusiston muut julkaisut
| Joulun tähtihetkiä 1992 | 20 suosikkia – Lokki 1995 | 20 suosikkia – On jossakin 1999 |
20 suosikkia – Lokki on Mauno Kuusiston kokoelma-albumi vuodelta 1995. Levy on osa 20 suosikkia -kokoelmalevysarjaa.
Kappaleet

”Lokki” – 3.05 (”On hiljainen aaltojen keinunta tää...”, säv. trad., san. Antti Henttonen, sov. Erkki Melakoski)
”Elämäni on lauluni” – 3.55 (Mein Leben ist mein Lied, säv. Joe Edwards, san. Kerttu Mustonen, sov. Ensio Kosta)
”Heijastus” – 3.39 (Spegling, säv. Otto Palmgren, san. Jarl Hemmer, suom. Reino Helismaa, sov. Erkki Melakoski)
”Annina” – 3.14 (säv. Oskar Merikanto, san. Daniel Fallström, suom. tuntematon, sov. Erkki Melakoski)
”Soittoniekka” – 2.31 (Spelmannen, säv. Ragnar Ågren, san. Dan Andersson, suom. Kyllikki Solanterä, sov. Erkki Melakoski)
”Romanssi” – 3.11 (Romanssi pianolle f-molli op.5, säv. Pjotr Tšaikovski, san. Martti Ojapuu, sov. Erkki Melakoski)
”Kesäpäivä Kangasalla” – 3.39 (säv. Gabriel Linsén, san. Zachris Topelius, suom. P. J. Hannikainen, sov. Pentti Koskimies)
”Kanteleeni” – 2.38 (säv. Kreeta Haapasalo, san. Kleofas Immanuel Nordlund, sov. Erkki Melakoski)
”Kaunis kotimaani” – 3.29 (Ack Värmeland du sköna, säv. trad., san. Martti Ojapuu, sov. Erkki Melakoski)
”Laulu taivaasta” – 2.56 (Odnozvutshno gremit kolokoltshik, säv. Konstantin Sidorovitš, san. Vali Kunnas, sov. Erkki Melakoski)
”Valaistu ikkuna” – 3.21 (Fenesta che lucive, säv. trad., san. Rauni Kouta, sov. Erkki Melakoski)
”Päivä vain ja hetki kerrallansa” – 3.07 (Blott en dag, ett ögonblick i sänder, säv. Oscar Ahnfelt, san. Lina Sandell-Berg, suom. tuntematon, sov. Erkki Melakoski)
”Kertokaa se hänelle” – 3.24 (Dicitencello vuie, säv. Rodolfo Falvo, san. Timjami, sov. Erkki Melakoski)
”Palaja Sorrentoon” – 3.20 (Torna a Surriento, säv. Ernesto De Curtis, san. Rauni Kouta tai tuntematon, sov. Erkki Melakoski)
”Sun on mun sydämein” – 3.20 (”Dein ist mein ganzes Herz” operetista Hymyn maa, säv. Franz Lehar, san. Wäinö Sola)
”Volgalaulu” – 3.57 (”Es steht ein Soldat am Wolgastrand” operetista Perintöruhtinas, säv. Franz Lehar, san. Sauvo Puhtila)
”Äiti pien’” – 3.21 (Mütterlein, säv. Gerhard Winkler, san. H. Neva, sov. Erkki Melakoski)
”Itkevä huilu” – 2.46 (säv. Oskar Merikanto, san. Larin-Kyösti, sov. Erkki Melakoski)
”Kodin kynttilät” – 3.40 (When It's Lamp Lightin' Time in the Valley, säv. Joe Lyons, Sam C. Hart, The Vagabonds, san. Usko Hurmerinta)
”Vaiennut viulu” – 1.59 (säv. Konsta Jylhä, san. Viljami Niittykoski, sov. Erkki Melakoski)
LiveJournal

LiveJournal (usein lyhennettynä LJ) on blogipalvelu. Sen perusti maaliskuussa 1999 Brad Fitzpatrick. Yksi LiveJournalin merkittävimpiä eroja muihin suosittuihin blogipalveluihin verrattuna on sen yhteisöllisyys: sivusto tarjoaa mahdollisuuden kattavaan yhteydenpitoon ja vuorovaikutukseen muiden käyttäjien kanssa.
Tammikuuhun 2007 mennessä LiveJournaliin oli luotu yhteensä noin 12 miljoonaa käyttäjätiliä, joista noin 2 miljoonaa on aktiivisessa käytössä. Käyttäjistä ylivoimaisesti suurin osa on kotoisin Yhdysvalloista. Iältään eniten on 18–19-vuotiaita. LiveJournal on suosittu myös Venäjällä, jossa se tunnetaan nimellä Живой журнал ja lyhenteellä ЖЖ (ŽŽ). Suomalaiset muodostavat kymmenenneksi suurimman maakohtaisen käyttäjäryhmän.
LiveJournal on paitsi itse sivuston myös sitä pyörittävän avoimen lähdekoodin ohjelmiston nimi.
Fitzpatrick myi LiveJournalin vuonna 2005 Six Apart -yhtiölle. Joulukuun 2007 alussa sen osti venäläisen liikemiehen Aleksandr Mamutin hallitsema SUP-Fabrik.
Aiheesta muualla

LiveJournal.com
LiveJournalin lähdekoodi (Arkistoitu – Internet Archive) Subversion systeemissä (GNU GPL lisenssöity (Arkistoitu – Internet Archive))
Longgupon luola

| Longgupon luola> 龙骨坡遗址.Sijainti |
| --- | --- |
 Longgupon luola
Koordinaatit:  30°21′25″N, 109°4′50″E
Valtio:  Kiina
Paikkakunta:  Wushanissa Chongqingin itsehallinnollisessa kunnassa
Historia
Tyyppi:  asuinpaikka
Ajanjakso:  plioseeni tai varhaispleistoseeni 1 960 000–1 000 000 vs
Infobox OKNimi-testi OK: 
Longgupon luola (kiin.: 龙骨坡遗址; pinyin: Lónggǔpō yízhǐ) sijaitsee Kiinassa Chongqingin itsehallinnollisen kunnan Wushanin piirikunnassa. Se tuli erityisen kuuluisaksi Wushanin ihmisestä, jonka jäänteitä löydettiin luolasta vuonna 1985. Aluksi sen arveltiin olevan Homo erectus, Homo habilis tai Homo ergaster, mutta nykyään on myös esitetty sen edustavan sukupuuttoon kuollutta apinalajia. Luola on arkeologisesti yksi Kiinan merkittävämpiä tutkimuskohteita, jossa tutkitaan ihmisen leviämistä Itä-Kiinaan.